
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-20-21-063

	Днес, 28.07.2021 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Председател: Сотир Цацаров
	Заместник – председател: Антон Славчев
	Член: Антоанета Цонкова
	Член: Силвия Къдрева

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на Решение за образуване на производство за конфликт на интереси № КИ-008/27.01.2021 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ 01/С-20/13.01.2021 г.
	Сигналът е против Бисер Стойчев – общински съветник в Общински съвет Б.
	По същество в сигнала се съдържат твърдения, че с Решение № 43 по Протокол № 2 от 31.01.2020 г. Общински съвет Б. преразглежда и приема предложение изх. № 60-00-334/22.11.2018 г. на кмета на Община Б., по заявление с вх.№ АП-0120А-68/02.1.2018 г. от С. Т. Д., с което разрешава изработване на Подробен устройствен план – парцеларен план за трасета на външно електрозахранване и площадков водопровод до имот с иднт. 27231.38.59, м.“с.М.“ по КК на с.Е., община Б. с трасета и сервитути, засягащи и ограничаващи ползването на имот с идент.  27231.20.68 (път VI клас – общинска собственост) и дава съгласие за преминаване през имоти общинска собственост. Бисер Стойчев е взел участие в обсъждането и приемането на Решение № 43 по Протокол № 2 от 31.01.2020 г. на Общински съвет Б. С Решение № 270 по Протокол № 12 от 31.07.2020 г. Общински съвет Б. е приема предложение изх. № 60-00-229/20.07.2020 г. на кмета на Община Б., по заявление с вх.№ КРЗ-0107-20/24.04.2020 г. от С. Т. Д., с което одобрява ПУП-ПП за външно ел. захранване и площадков водопровод до имот с идентификатор 27231.38.59 м.“с.М.“ по КК на с.Е., община Б. с трасе и сервитут, засягащ и ограничаващ ползването на имоти с идент. 27231.20.68 (път VI клас – общинска собственост), 27231.21.16 (пасище, мера – общинска собственост), 27231.38.57 (ниско застрояване – частна собственост), 27231.38.58 (ниско застрояване – частна собственост) и 27231.53.450 (трайни насаждения – общинска собственост) по КК на с.Е., община Б. Бисер Стойчев е взел участие в обсъждането и приемането на Решение № 270 по Протокол № 12 от 31.07.2020 г. на Общински съвет Б.. Съпругата на Бисер Стойчев – С. К. С. и Л. М. Р. са съсобственици на имот с идент. 27231.38.57. С. С. и Бисер Стойчев продават на С. Т. Д. собствения си придобит в режим на СИО поземлен имот № 038059, с площ 3,232 дка, находящ се в местността с. М., по картата на землището на с. Е., Община Б. Бисер Стойчев е свързано лице по смисъла на § 1, т. 15, б. „б“ от ДР на ЗПКОНПИ със С. Т. Д. – икономическа зависимост, породена от продажбата на поземлен имот, съседен на неговия. Одобряването на ПУП – ПП за изграждане на електропровод и водопровод, ползва както собственика на имота, така и собствениците на съседните имоти.
	Към сигнала като доказателство са приложени: 3 бр. нотариални актове за покупко-продажба на недвижим имот; Препис извлечение от Решение № 168 по Протокол № 5 от 28.04.2017 г.; Заявление вх. № АП-0107-70/24.08.2017 г. ведно с декларация, пълномощно, Становище  изх. № 2527(1)/09.08.2017 г., Становище изх. № 1202607390/30.06.2017 г. и предварителен договор от 19.09.2016 г., Становище изх. № ТО 22-146/13.07.2017 г. и геодезия-парцеларен план, Препис-извлечение от Решение № 424 по Протокол № 15 от 28.12.2017 г., Заявление № 3-00-274/26.07.2018 г., Предложение изх. № 60-00-266/19.09.2018 г. ведно със становище от 17.09.2018 г., Препис-извлечение от Решение № 284/28.09.2018 г. по Протокол № 12 от 28.09.2018 г., Решение № 682/04.04.2019 г. по адм. д. № 840/2018 г. на Административен съд Б., Заявление вх. № АП-0120А-68/02.11.2018 г. ведно със скица на поземления имот, разрешение за строеж и схема на трасетата за допускане изработване на парцеларен план, Предложение изх. № 60-00-334/22.11.2018 г. ведно със становище от 19.11.2018 г. и решение от 07.11.2018 г., Препис-извлечение от Решение № 378/28.12.2018 г. по Протокол № 15 от 28.12.2018 г., Заявление № 94-00-66/14.01.2020 г., Препис-извлечение от Решение № 43 по Протокол № 2 от 31.01.2020 г.,  нотариално заверена декларация от 04.05.2020 г., Препис-извлечение от Решение № 270 по Протокол № 12 от 31.07.2020 г.
	От председателя на ПК по Обществен ред, сигурност, противодействие на корупцията и установяване на конфликт на интереси при Общински съвет Б. са изискани и представени следните доказателства: клетвен лист на Бисер Стойчев, становище на Комисията по икономика, инвестиционно насърчаване и планиране, становище на Комисията по устройство на територията, комунално-битово обслужване, екология и транспорт, предложение с изх.№ 60-00-105/28.03.2017 г. на кмета на Община Б., становище от главния архитект на Община Б., относно заявление с вх.№ АП-0120А-6/10.02.2017 г., Протокол № 8 от 21.02.2017 г. на ОЕСУТ, заявление с вх.№ АП-0120А-6/10.02.2017 г., Нотариален акт за покупко-продажба на недвижим имот № 16, том I, рег. № 749, дело № 15 от 2017 г., Нотариален акт за покупко-продажба на недвижим имот № 2, том I, рег. № 59, дело № 2 от 2017 г., Нотариален акт за продажба на недвижим имот № 93, том IV, рег. № 8813, дело № 509 от 2013 г., Нотариален акт за покупко-продажба на недвижим имот № 1, том I, рег. № 58, дело № 1 от 2017 г., скица № Ф00914/25.01.2017 г., скица № Ф00913/25.01.2017 г., скица № Ф00915/30.01.2017 г., скица № К00814/04.04.2016 г., виза за изработване на инвестиционен проект № 0104-275/30.06.2016 г., скица № К00820/10.06.2016 г., скица № К00823/20.02.2017 г., скица № К00814/04.04.2016 г., скица № К00825/07.02.2017 г., скица № Ф00915/30.01.2017 г., Геодезия – парцеларен план за обект: „Кабелна линия НН – Външно ел. захранване за обект „Жилищна сграда“ в имот № 038053, м.“М.“ в землище на с.Е., община Б.“, становище на Комисия по устройство на територията, комунално-битово обслужване, екология и транспорт, становище на Комисия по икономика, инвестиционно насърчаване и планиране, предложение с изх.№ 60-00-401/15.12.2017 г. на кмета на Община Б., становище от главния архитект на Община Б. от 29.11.2017 г., Протокол № 44 от 31.10.2017 г. на ОЕСУТ, констативен акт от 30.10.2017 г., протокол от 04.10.2017 г., съобщение с изх.№ АП-0107-70/03.10.2017 г., извадка от ДВ бр. 28 от 29.09.2017 г., писмо с изх.№ ИЗ 01-484/18.09.2017 г., протокол № 34 от 29.08.2017 г. на ОЕСУТ, писмо с изх.№ АП-0107-70/ 15.09.2017 г. на кмета на Община Б., заявление с вх.№ АП-0107-70/24.08.2017 г., декларация, пълномощно от 21.03.2016 г., Нотариален акт за продажба на недвижим имот № 93, том IV, рег. № 8813, дело № 509 от 2013 г., скица № К00814/04.04.2016 г., скица № К00823/20.02.2017 г., Нотариален акт за покупко-продажба на недвижим имот № 16, том I, рег. № 749, дело № 15 от 2017 г., Нотариален акт за покупко-продажба на недвижим имот № 161, том I, рег. № 2826, дело № 140 от 2017 г., скица № К00823/03.08.2017 г., Нотариален акт за покупко-продажба на недвижим имот № 2, том I, рег. № 59, дело № 2 от 2017 г., скица № Ф00914/25.01.2017 г., виза за изработване на инвестиционен проект № 0104-275/30.06.2016 г., скица К00820/10.06.2016 г., писмо с изх.№ 2527(1)/09.08.2017 г. на директора на РИОСВ – Б., становище с изх.№ 1202607390/30.06.2017 г. от „ЧЕЗ Разпределение България“ АД, писмо с изх.№ ТО-22-146/13.07.2017 г. на „В и К“ ЕООД – Б., Протокол № 5 от 28.04.2017 г. на Общински съвет Б., Предварителен договор за присъединяване на обекти към разпределителната електрическа мрежа от 19.09.2016 г., Геодезия – парцеларен план за обект: „Кабелна линия НН – Външно ел. захранване за обект „Жилищна сграда“ в имот № 038053, м.“М.“ в землище на с.Е., община Б.“, Протокол № 2 от 31.01.2020 г. на Общински съвет Б., становища на Комисията по устройство на територията, комунално-битово обслужване, екология и транспорт от 22.02.2020 г., от 19.12.2018 г., и от 22.07.2020 г., становище на Комисията по икономика, инвестиционно насърчаване и планиране от 23.07.2020 г., предложение с изх.№ 60-00-229/20.07.2020 г. на кмета на Община Б., становище на главния архитект на Община Б. от 15.07.2020 г., Протокол на ОЕСУТ № 26 от 14.07.2020 г., протокол от 09.06.2020 г., съобщение с изх.№ КРЗ-0107/08.06.2020 г., протокол на ОЕСУТ от 05.05.2020 г., заявление за одобряване па ПУП с вх.№КРЗ-0107-20/24.04.2020 г. от С. Т. Д., писмо с изх.№ ТО-09-52/27.03.2020 г. на „В и К“ ЕООД – Б., схема на трасета за допускане изработване на парцеларен план за обект: „Кабелна линия НН – Външно ел. захранване и площадков водопровод за обект „Жилищна сграда“ в имот с идент.№ 27231.38.59 м.“М.“, с.Е., община Б., писмо с изх.№ 0376/16.04.2020 г. на директора на РИОСВ – Б., скица на поземлен имот № 15-739502-12.10.2018 г., Протокол № 2 от 31.01.2020 г. на Общински съвет Б., Нотариален акт за покупко-продажба на недвижим имот № 16, том I, рег. № 749, дело № 15 от 2017 г., нотариално заверена декларация от 04.05.2020 г., Геодезия-парцеларен план за обект: „Кабелна линия НН – Външно ел. захранване и площадков водопровод за обект „Жилищна сграда“ в имот с идент.№ 27231.38.59 м.“М.“, с.Е., община Б., Протокол № 12 от 31.07.2020 г. на Общински съвет Б. и становище на Комисията по устройство на територията, комунално-битово обслужване, екология и транспорт от 22.07.2020 г.
	Служебно е извършена справка в Регистър НБД „Население“.
На основание чл. 72, ал. 5 от ЗПКОНПИ, с покана с изх. № ЦУ01-8587/28.04.2021 г. на КПКОНПИ, Бисер Стойчев, в качеството му на общински съветник в Общински съвет Б. и лице, заемащо висша публична длъжност по чл. 6, ал. 1, т. 32 от ЗПКОНПИ, е поканен за изслушване пред Комисията на 19.05.2021 г. от 10.30 часа, на което същият се явява лично.
На заседание на комисията на 19.05.2021 г., обективирано в т. 1 от Протокол № 998 от същата дата, Бисер Стойчев е изслушан по реда на чл.72, ал. 5 от ЗПКОНПИ. В обясненията си пред Комисията Бисер Стойчев заявява, че не е в конфликт на интереси, поради обстоятелството, че заявител на процедирането на парцеларния план е С. Д., който има издадено разрешение за строеж, изградена къща в имота си и договор с ЧЕЗ. Единственото, което са извършили със съпругата си е да дадат съгласие за преминаване на кабела през техния имот, за да захрани с електричество къщата на Д. Неговата съпруга е била заявител за процедиране на такъв парцеларен план, което, видно от протоколи на общинския съвет не се прието. Три години Общинският съвет е отхвърлял парцеларните планове, заявени от неговата съпруга и вече са се отказали от инвестиционните си намерения по отношение на имота, който притежават. Ако е смятал, че е в конфликт на интереси не би гласувал, защото участва и в комисията, която допуска материалите до сесията на Общинския съвет, където всички групи са заявили, че ще подкрепят нещо подобно. За приемане на решение на Общинския съвет са били необходими 21 гласа, като конкретното решение е било прието с 37 или 38 гласа. Ако е имал и най-малко съмнение, че е в конфликт на интереси е щял да заяви това или не би гласувал. За имота си притежава одобрен от Община Б. ПУП, от който е видно, че захранването на имота ще се извършва от собствен водоизточник и фотоволтаични панели. Заявява също така, че ще представи допълнително заверено копие от ПУП за имота си, както и доказателства за това, че няма сключени договори за захранване на имота си с вода и електричество от съответните дружества. Със становище с вх.№ ЦУ01-10256/27.05.2021 г. на КПКОНПИ Стойчев представя одобрен ПУП-ПЗ за имоти № 038057, 038058 и 038059 м.“с.М.“ землище на с.Е. със Заповед № 852/11.07.2017 г. на заместник-кмета на Община Б., оправомощен със Заповед № 264-42/03.07.2017 г. на кмета на Община Б. и заявление с вх.№ РД-09-1170/25.05.2021 г. до управителя на ВиК Б. и иска удължаване на срока за представяне на писмена защита. Бисер Стойчев представя писмена защита с вх.№ ЦУ01-13276/12.07.2021 г., в която изразява становище, че захранването на процесния имот ще бъде осъществено чрез собствен водоизточник и фотоволтаични панели, като представя писмо с изх.№ 1204135116/04.06.2021 г. на „ЧЕЗ Разпределение България“ АД, удостоверяващо липсата на документи в дружеството за присъединяването на обекта (имот с идентификатор 272311.38.57) към електроразпределителната мрежа и констатация за извършена проверка на място, установяваща липсата на електрически съоръжения за захранване и средство за търговско измерване, както и писмо с изх.№ РД-09-1222/02.06.2021 г. на „Водоснабдяване и канализация“ ЕООД – Б., удостоверяващо липсата на подадено заявление за сключване на договор за присъединяване на недвижими имоти и потребители на услуги към ВиК мрежи и за предоставяне на ВиК услуги за имот с идентификатор 272311.38.57, собственост на С. С. Представя също и Разрешение за строеж № 230/05.09.2017 г., издадено на С. Т. Д., одобрен ПУП от 11.07.2017 г. за имоти № 038057, № 038058 и 038059 м. с.М. в землището на с.Е., виза за изработване на инвестиционен проект № АП-0104-41/03.02.2021 г. за допълващо застрояване – трафопост в имот с идентификатор № 04279.38.59, м. с.Марулево по к.к. на с.Е., община Б. и становище с изх.№ 7124пс-21/26.02.2021 г. на началника на РСПБЗН-Б. за съответствие на инвестиционен проект с правилата и нормите за пожарна безопасност.

От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени имена, адрес и е подписан.
	Бисер Стойчев е избран за общински съветник в Общински съвет Б. за мандат 2019 – 2023 г., и е положил клетва на 11.11.2019 г.
	От извършена справка в Регистър НБД „Население“ се установява, че Бисер Стойчев е съпруг на С. К. С. (акт за брак № 0138 от 03.06.2001 г.). С Нотариален акт за покупко-продажба на недвижим имот № 93, том IV, рег. № 8813, дело № 509 от 2013 г. от 28.08.2013 г., М. В. К. продава на А. М. Д. поземлени имоти с начин на трайно ползване – индивидуално застрояване, находящи се в м.“с.М.“, съставляващи имоти с № 038045, № 038049, № 038050, № 038051,  № 038052, № 038053 и  № 038054 в землището на с.Е.. С Нотариален акт за покупко-продажба на недвижим имот № 16, том I, рег. № 749, дело № 15 от 2017 г. от 25.01.2017 г., С. К. С. и Бисер Стойчев продават на С. Т. Д. поземлен имот с начин на трайно ползване – индивидуално застрояване, с площ 3,232 дка, находящ се в м.“с.М.“, съставляващ имот № 038059 по КК на землището на с.Е.. С Нотариален акт за покупко-продажба на недвижим имот № 2, том I, рег. № 59, дело № 2 от 2017 г. от 04.02.2017 г., Ф. Г. Г., Н. В. Г., чрез пълномощника си Бисер Стойчев, В. Н. А. и В. Я. С. продават на С. К. С. и Л. М. Р. поземлен имот с начин на трайно ползване – индивидуално застрояване, с площ 4,854 дка, находящ се в м.“с.М.“, съставляващ имот № 038057 по КК на землището на с.Е.. С Нотариален акт за покупко-продажба на недвижим имот № 161, том I, рег. № 2826, дело № 140 от 2017 г. от 14.03.2017 г., С. К. С. и Бисер Стойчев продават на П. Б. П. и на В. С. П. имот № 038058, с начин на трайно ползване – индивидуално застрояване, с площ 1,377 дка, находящ се в м.“с.М.“, по КК на землището на с.Е.
	На 10.02.2017 г. в общинска администрация Б. е постъпило заявление за издаване на разрешение за изработване на ПУП по чл. 142а от ЗУТ и чл. 12, ал. 2 от ЗУТ с вх.№ АП-0120А-6/10.02.2017 г. от С. К. С., А. М. Д., С. Т. Д. и Л. М. Р., с приложени нотариални актове за собственост, скици, геодезия – парцеларен план за новопроектиран електрически кабел за обект: „Кабелна линия за НН – Външно ел. захранване на обект „Жилищна сграда“ в имот № 038053, м.“М.“ в з-ще с.Е., община Б., разработен от дружеството „**********“ ООД и Регистър на имотите през които преминава трасето и сервитута.
	С предложение с изх.№ 60-00-105/28.03.2017 г. кметът на Община Б. внася в Общински съвет Б. проект на решение за разрешаване изработването на ПУП-ПП за трасе на кабелна линия НН – външно ел. захранване до имот с № 038053 м.“М.“ в з-ще с.Е., община Б., с трасе и сервитут, засягащи и ограничаващи ползването на имоти с № 0.71 (път IV клас – общинска собственост), № 21.16 (пасище, мера – общинска собственост), № 0.73 (полски път – общинска собственост), № 34.41 (овощни насаждения – общинска собственост), № 0.74 (път IV клас – общинска собственост), № 38.57 (ниско застрояване до 10 м. – частна собственост), № 38.58 (ниско застрояване до 10 м. – частна собственост), № 38.59 (ниско застрояване до 10 м. – частна собственост), № 38.45 (ниско застрояване до 10 м. – частна собственост), № 38.54 (ниско застрояване до 10 м. – частна собственост) в землището на с.Е., община Б., с приложени препис от Решение № 11 по Протокол № 8 от 21.02.2017 г. на ОЕСУТ, копие от заявление с вх.№ АП-0120А-6/10.02.2017 г. и становище от главния архитект на Община Б. от 23.03.2017 г.
	Парцеларен план за Обект: „Кабелна линия за НН – Външно ел. захранване за обект „Жилищна сграда“ в имот с № 038053, м.“М.“ в з-ще с.Е., община Б.“ с възложители собствениците на поземления имот е разработен от дружеството „**********“ ООД. В Регистър на имотите през които преминава трасето на кабелната линия и сервитута попадат имоти с № 0.71 (път IV клас – общинска собственост), № 21.16 (пасище, мера – общинска собственост), № 0.73 (полски път – общинска собственост), № 34.41 (овощни насаждения – общинска собственост), № 0.74 (път IV клас – общинска собственост), № 38.57 (ниско застрояване до 10 м. – частна собственост), № 38.58 (ниско застрояване до 10 м. – частна собственост), № 38.59 (ниско застрояване до 10 м. – частна собственост), № 38.45 (ниско застрояване до 10 м. – частна собственост), № 38.54 (ниско застрояване до 10 м. – частна собственост) в землището на с.Е., община Б., с приложени препис от Решение № 11 по Протокол № 8 от 21.02.2017 г. на ОЕСУТ, копие от заявление с вх.№ АП-0120А-6/10.02.2017 г. и становище от главния архитект на Община Б. от 23.03.2017 г.
	С Решение № 168 по Протокол № 5 от 28.04.2017 г. Общински съвет Б. на основание чл. 124а, ал. 1 от ЗУТ и чл. 21, ал. 1, т. 11 от ЗМСМА разрешава изработването на ПУП-ПП за трасе на кабелна линия НН – външно ел. захранване до имот с № 038053 м.“М.“ в з-ще с.Е., община Б..
	Със Заповед № 852/11.07.2017 г. кметът на Община Б., във връзка с постъпило заявление с вх.№ АП-0107-41/26.05.2017 г. от С. К. С., Л. М. Р., С. Т. Д., П. Б. П. и В. С. П.; ОУП на община Б., одобрен с Решение № 27 по Протокол № 3/25.02.201 г. на Общински съвет Б.; ПУП-ПЗ, одобрен със Заповед № 739/02.07.2013 г. на кмета на Община Б.; Решение № АР-49-07/27.08.2013 г. на Комисията по чл. 17, ал. 1, т. 1 от ЗОЗЗ на Областна дирекция „Земеделие“ Б.; Решение № 16 по Протокол № 23/06.06.2017 г. на ОЕСУТ при Община Б. и на основание  чл. 134, ал. 2, т. 6 от ЗУТ; чл. 128, ал. 13 и чл. 129, ал. 2 от ЗУТ одобрява Подробен устройствен план (ПУП) – план за застрояване (ПЗ) за имоти с № 038057, № 038058, № 038059, м.“М.“, с.Е., с предназначение „за ниско жилищно строителство“ – за ново ниско свободно жилищно застрояване, образувани от имот с № 038042, м.“М.“, землище на с.Е., с предназначение „за жилищно строителство“.
	На 24.08.2017 г. в общинска администрация Б. е постъпило заявление за процедиране на парцеларен план с вх.№ АП-0107-70/24.08.2017 г. за поземлени имоти с № 038057, № 038058, № 038059 и № 038054 в м.“М.“, с.Е. от А. М. Д., С. Т. Д., С. К. С., Л. М. Р., П. Б. П. и В. С. П. С пълномощно рег.№ 2804 от 21.03.2016 г. А. М. Д. упълномощава Бисер Стойчев да го представлява пред Община Б., Вик, ЧЕЗ, РИОКОЗ, Общинска служба земеделие и гори – Б., РИОСВ, Басейнова дирекция, НС „ПАБЗН“, архитекти, строителни отдели и пред други държавни институции и физически и юридически лица, както и да се снабдява с документи, касаещи промяна предназначението на притежаваните от него: поземлени имоти № 038053, № 038051 и № 038054, находящи се в землището на с.Е., Община Б.
	С предложение с изх.№ 60-00-401/15.12.2017 г. кметът на Община Б. внася в Общински съвет Б. проект на решение за одобряване ПУП-ПП за трасе на кабелна линия НН – външно ел. захранване до имот с № 038053 м.“М.“ в з-ще с.Е., община Б., с трасе и сервитут, засягащи и ограничаващи ползването на имоти с № 0.71 (път IV клас – общинска собственост), № 21.16 (пасище, мера – общинска собственост), № 0.73 (полски път – общинска собственост), № 34.41 (овощни насаждения – общинска собственост), № 0.74 (път IV клас – общинска собственост), № 38.57 (ниско застрояване до 10 м. – частна собственост), № 38.58 (ниско застрояване до 10 м. – частна собственост), № 38.59 (ниско застрояване до 10 м. – частна собственост), № 38.45 (ниско застрояване до 10 м. – частна собственост), № 38.54 (ниско застрояване до 10 м. – частна собственост) в землището на с.Е., община Б., с приложени препис от Решение № 13 по Протокол № 44 от 31.10.2017 г. на ОЕСУТ, копие от заявление  с вх.№ АП-0107-70/24.08.2017 г. и становище от главния архитект на Община Б. от 29.11.2017 г.
	С Решение № 424 по Протокол № 15 от 28.12.2017 г.  Общински съвет Б. на основание чл. 129, ал. 1 от ЗУТ и чл. 21, ал. 1, т. 8 и т. 11 и чл. 27, ал. 4, и 5 от ЗМСМА, Общински съвет Б. не приема предложение с изх.№ 60-00-401/15.12.2017 г. от кмета на Община Б..
	Със заявление с вх.№ З-00-274/26.07.2018 г. до кмета на Община Б. от А. М. Д., С. Т. Д., С. К. С., Л. М. Р., П. Б. П. и В.С. П. е поискано преразглеждане на Решение № 424 по Протокол № 15 от 28.12.2017 г. на Общински съвет Б.
	С предложение с изх.№ 60-00-266/19.09.2018 г. кметът на Община Б. повторно внася в Общински съвет Б. за преразглеждане на проекта на решение за одобряване ПУП-ПП за трасе на кабелна линия НН – външно ел. захранване до имот с № 038053 м.“М.“ в з-ще с.Е., община Б..
	С Решение № 284 по Протокол № 12 от 28.09.2018 г. Общински съвет Б. на основание чл. 129, ал. 1 от ЗУТ и чл. 21, ал. 1, т. 8 и т. 11 и чл. 27, ал. 4, и 5 от ЗМСМА, Общински съвет Б. не приема предложението на кмета на Община Б.
	С Решение № 682 от 04.04.2019 г. на Административен съд – Б. по ад. 20187030700840 по описа за 2018 г., образувано по жалба на С. К. С., Решение № 284 по Протокол № 12 от 28.09.2018 г. на Общински съвет Б. е обявено за нищожно. С Решение № 12159/01.10.2020 г. по адм. д.№7558/2019 г. на Върховен административен съд Решение № 682 от 04.04.2019 г. на Административен съд – Б. е оставено в сила.
	Със заявление с вх.№ АП-0120А-68/02.11.2018 г. до кмета на Община Б. от С. Т. Д. е поискано разрешаване изработване на ПУП-ПП по чл. 142а от ЗУТ и чл. 12, ал. 2 от ЗУТ за трасета на външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с трасета и сервитути, засягащи и ограничаващи ползването на имот с идент. 27231.20.68 (път IV клас – общинска собственост) по КК на с.Е., община Б., с приложени схема на трасетата за допускане изработване на парцеларен план, скица, нотариален акт и разрешение за строеж.
	С предложение с изх.№ 60-00-334/22.11.2018 г. заместник-кметът на Община Б. внася в Общински съвет Б. проект на решение за разрешаване изработването на ПУП-ПП за трасета на външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с трасета и сервитути, засягащи и ограничаващи ползването на имот с идент. 27231.20.68 (път IV клас – общинска собственост) по КК на с.Е., Община Б., с приложени Решение № 14 по Протокол № 43 от 07.11.2018 г. на ОЕСУТ, копие от заявление с вх.№ .№ АП-0120А-68/02.11.2018 г. и становище от главния архитект на Община Б. от 19.11.2018 г.
	Парцеларен план за Обект: „Кабелна линия за НН – Външно ел. захранване и площадков водопровод за обект „Жилищна сграда“ в имот с идент. 27231.38.59, м.“М.“ в з-ще с.Е., община Б.“ с възложител С. Т. Д. е разработен от  дружеството „**********“ ООД. В Регистър на имотите през които преминава трасето на водопровода и сервитута попадат имот с идент. 27231.20.68 (път IV клас – публична общинска собственост), а на ел.захранването и сервитута попадат имоти с идент. 27231.20.68 (път IV клас – публична общинска собственост), 27231.21.16 (пасища и мери – частна общинска собственост), 27231.4.30 (полски път – частна общинска собственост), 27231.53.450 (§ 4 – частна общинска собственост), 27231.38.57 (ниско застрояване – частна собственост), 27231.38.58 (ниско застрояване – частна собственост) и 27231.38.59 (ниско застрояване – частна собственост).
	С Решение № 378 по Протокол № 15 от 28.12.2018 г. Общински съвет Б. на основание чл. 124а, ал. 1 от ЗУТ и чл. 21, ал. 1, т. 11 и чл. 27, ал. 4, и 5 от ЗМСМА, Общински съвет Б. не приема предложението на заместник-кмета на Община Б.
	Със заявление с вх.№ 94-00-66/14.01.2020 г. до председателя на Общински съвет Б. от С. Т. Д. е поискано преразглеждане на Решение № 378 по Протокол № 15 от 28.12.2018 г. на Общински съвет Б.
	С Решение № 43 по Протокол № 2 от 31.01.2020 г. на Общински съвет Б. на основание чл. 124а, ал. 1 от ЗУТ и чл. 21, ал. 1, т. 11 от ЗМСМА, Общинският съвет разрешава изработване на ПУП-ПП за трасета на външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с трасета и сервитути, засягащи и ограничаващи ползването на имот с идент. 27231.20.68 (път IV клас – общинска собственост) по КК на с.Е., Община Б. и дава съгласие за преминаване през имоти общинска собственост, на основание чл. 21, ал. 1, т. 8 от ЗМСМА. Бисер Стойчев е взел участие в обсъждането и приемането на Решение № 43 по Протокол № 2 от 31.01.2020 г. на Общински съвет Б. Бисер Стойчев гласува „ЗА“ приемане на Решение № 43 по Протокол № 2 от 31.01.2020 г. на Общински съвет Б.
	С нотариално заверена декларация с рег.№ 3185 от 04.05.2020 г. С. К. Ст., в качеството си на собственик на имот № 038057, Л. М. Р., в качеството си на собственик на имот № 038057 и С. Т. Д., в качеството си на пълномощник по пълномощно с рег.№ 578/21.01.2019 г., упълномощен от П. Б. П., собственик на имот № 038058, всички имоти находящи с в местността “с.М.“ в землището на с.Е., декларират съгласието си да се учреди сервитут на трасе на електропровод в имоти № 038058 и № 038057.
	Със заявление с вх.№ КРЗ-0107-20/24.04.2020 г. до кмета на Община Б. от С. Т. Д. е поискано разрешаване одобряване на ПУП-ПП за трасета на външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с приложени: становище с изх.№ 1376(1)/16.04.2020 г. на РИОСВ-Б., становище с изх.№ ТО-09-52/27.03.2020 г. на „ВиК“ ЕООД-Б. и копие на ПУП-ПП съгласуван с „ЧЕЗ Разпределение- България“ АД със становище с изх.№ 1203576757/05.03.2020 г.
	С предложение с изх.№ 60-00-229/20.07.2020 г. кметът на Община Б. внася в Общински съвет Б. проект на решение за одобряване на ПУП-ПП за външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с трасе и сервитут, засягащ и ограничаващи ползването на имот с идент. 27231.20.68 (път IV клас – общинска собственост), 27231.21.16 (пасище, мера – общинска собственост), 27231.38.58 (ниско застрояване – частна собственост) и 27231.53.450 (трайни насаждения – общинска собственост) по КК на с.Е., Община Б., с приложени Решение № 7 по Протокол № 26 от 14.07.2020 г. на ОЕСУТ, копие от заявление с вх.№ КРЗ-0107-20/24.04.2020 г. и становище от главния архитект на Община Б. от 15.07.2020 г.
	С Решение № 270 по Протокол № 12 от 31.07.2020 г., на основание чл.129, ал. 1 от ЗУТ и чл. 21, ал. 1, т. 11 от ЗМСМА Общински съвет Б. одобрява ПУП-ПП за външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с трасе и сервитут, засягащ и ограничаващи ползването на имот с идент. 27231.20.68 (път IV клас – общинска собственост), 27231.21.16 (пасище, мера – общинска собственост), 27231.38.58 (ниско застрояване – частна собственост) и 27231.53.450 (трайни насаждения – общинска собственост) по КК на с.Е., Община Б. Бисер Стойчев е взел участие в обсъждането и приемането на Решение № 270 по Протокол № 12 от 31.07.2020 г. на Общински съвет Б.. Бисер Стойчев гласува „ЗА“ приемане на Решение № 270 по Протокол № 12 от 31.07.2020 г. на Общински съвет Б.
	
При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Бисер Стойчев, в качеството си на общински съветник в Общински съвет Б. е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, с оглед на което КПКОНПИ е компетентна да разгледа подадения сигнал.
	Съгласно разпоредбата на §1, т. 15, б. „а“ от ДР на ЗПКОНПИ „Свързани лица“ са съпрузите и лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително. Като съпрузи, Бисер Стойчев и С. К. С. са свързани лица, по смисъла на §1, т. 15, б. „а“ от ДР на ЗПКОНПИ.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност. Конфликтът на интереси предполага упражнени правомощия по служба от лицето, заемало публична, съответно висша публична длъжност и наличието на частен интерес - личен или на свързано лице по смисъла на § 1, т. 15 от ЗПКОНПИ, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава VIII, Раздел II от ЗПКОНПИ.
	Разпоредбата на чл. 56 от ЗПКОНПИ предвижда, че лице заемащо висша публична длъжност, няма право при изпълнение на задълженията си да гласува в частен интерес.
	Според чл. 110, ал.1 т. 5 от Закона за устройство на територията, за елементите на техническата инфраструктура извън границите на урбанизираната територия, се изработва ПУП-Парцеларен план. Съгласно чл. 124а, ал.5 от ЗУТ, разрешение за изработване на ПУП се заявява от заинтересованите лица въз основа на задание по чл. 125 от ЗУТ. Разрешението за изработване на проект на ПУП се дава със съгласие на общинския съвет по предложение на кмета на общината. – 124а, ал.1 от ЗУТ. В чл. 129, ал. 1 от ЗУТ е регламентирано, че подробният устройствен план се одобрява с решение на общинския съвет по доклад на кмета на общината в едномесечен срок след приемането на проекта за подробен устройствен план от експертен съвет. Обявлението за решението се изпраща в 7-дневен срок за обнародване в "Държавен вестник". По този ред се одобряват и проектите за подробни устройствени планове на селищните образувания с национално значение и за линейните обекти на техническата инфраструктура извън границите на населените места и селищните образувания. След влизане в сила на проекта за Подробен устройствен план – Парцеларен план, е допустимо да бъдат изготвени и одобрени инвестиционни проекти и издадено разрешение за строеж за изграждането на инфраструктурния обект.
	Съгласно разпоредбата на чл. 21, ал. 1, т. 11 от ЗМСМА общинският съвет приема решения за създаване и одобряване на устройствени планове и техни изменения за територията на общината или за части от нея при условията и по реда на Закона за устройство на територията. В изпълнение на правомощията, произтичащи от разпоредбата на чл. 33, ал. 1, т. 3 от ЗМСМА общинският съветник има право да участва в обсъждането и решаването на всички въпроси от компетентността на съвета.
	В хода на производството е установено, че Бисер Стойчев, в качеството си на общински съветник в Общински съвет Б. в изпълнение на правомощията си на общински съветник е участвал в заседание на Общински съвет Б., проведено на 31.01.2020 г. и е гласувал „ЗА“ приемане на Решение № 43 по Протокол № 2 от 31.01.2020 г. на Общински съвет Б., с което на основание чл. 124а, ал. 1 от ЗУТ и чл. 21, ал. 1, т. 11 от ЗМСМА се разрешава изработване на ПУП-ПП за трасета на външно електрозахранване и площадков водопровод до имот с идент. 27231.38.59, м.“Ма.“ по КК на с.Е., община Б. с трасета и сервитути, засягащи и ограничаващи ползването на имот с идент. 27231.20.68 (път IV клас – общинска собственост) по КК на с.Е., Община Б. и се дава съгласие за преминаване през имоти, общинска собственост. На 31.07.2020 г. е участвал в заседание на Общински съвет Б. и е гласувал „ЗА“ приемане на Решение № 270 по Протокол № 12 от 31.07.2020 г., с което на основание чл.129, ал. 1 от ЗУТ и чл.21, ал. 1, т. 11 от ЗМСМА Общински съвет Б. се одобрява ПУП-ПП за външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. с трасе и сервитут, засягащ и ограничаващи ползването на имот с идент. 27231.20.68 (път IV клас – общинска собственост), 27231.21.16 (пасище, мера – общинска собственост), 27231.38.57 (ниско застрояване – частна собственост), 27231.38.58 (ниско застрояване – частна собственост) и 27231.53.450 (трайни насаждения – общинска собственост) по КК на с.Е., Община Б.
	В разпоредбата на чл. 26 от Правилник за организацията и дейността на Общинския съвет, неговите комисии и взаимодействието му с общинската администрация на Общински съвет Б., е предвидено, че общинският съветник не може да участва при вземане на решения на общинския съвет, които се отнасят до негови имуществени интереси или до интереси на негов съпруг и роднина по права линия и по съребрена линия до четвърта степен включително, и по сватовство до втора степен включително, както и по въпроси, отнасящи се до интереси на лица, с които се намира в особени отношения, които пораждат основателно съмнение за наличие на пряк или косвен, материален или нематериален интерес.
	Обстоятелството, че С. К. С., в съсобственост с Л. М. Р., закупува  поземлен имот с идент. 27231.38.57, с площ 4,854 дка, находящ се в м.“с.М.“, съставляващ имот № 038057 по КК на землището на с.Е., с Нотариален акт за покупко-продажба на недвижим имот № 2, том I, рег. № 59, дело № 2 от 2017 г. от 04.02.2017 г., по отношение на закупената от С. С. идеална част от имота същата съставлява съпружеска имуществена общност за нея и съпруга й Бисер Стойчев (акт за брак № 0138 от 03.06.2001 г.).
	Съгласно чл. 3 от Наредба № 8 от 14 юни 2001 г. за обема и съдържанието на устройствените планове, устройствените планове в съответствие с изискванията на чл. 7 и 10 ЗУТ имат за цел да създават планова основа за дългосрочно, устойчиво устройствено развитие на териториите, обвързано с документите за стратегическо планиране и програмиране на регионалното развитие и с документите за стратегическо планиране на пространственото развитие, да създават условия за живеене и реализация на дейности за приоритетно социално-икономическо развитие, да осигуряват равнопоставеност на физическите и юридическите лица при реализиране на инвестиционни инициативи, засягащи тяхната поземлена собственост, при гарантиране на правата им.
	Обстоятелството, че със Заповед № 852/11.07.2017 г. на кмета на Община Б., на основание  чл. 134, ал. 2, т. 6 от ЗУТ; чл. 128, ал. 13 и чл. 129, ал. 2 от ЗУТ е одобрен Подробен устройствен план (ПУП) – план за застрояване (ПЗ) за имоти с № 038057, № 038058, № 038059, м.“М.“, с.Е., с предназначение „за ниско жилищно строителство“ – за ново ниско свободно жилищно застрояване, обуславя интереса на собствениците на имотите, сред които са й  С. К. С. и съпругът й  Бисер Стойчев, за реализиране на инвестиционни инициативи, свързани с осъществяване на жилищно строителство.
	Видно от Парцеларен план за обект: Кабелна линия НН – Външно ел. захранване и площадков водопровод за обект: „Жилищна сграда“ в имот с идент. 27231.38.59, м.“М.“ в землище с.Е., община Б., изготвен от „**********“ ООД, възложен от С. Т. Д. и приложения към него Регистър на имотите през които преминава трасето и сервитута на ел. захранването се установява, че същите засягат имоти с идент.: 27231.38.57 (собственост на С. К. С., респективно и съпругът й и Л. М. Р.), 27231.38.58 (собственост на П. Б. П. и В. С. П.) и 27231.38.59 (собственост на С. Т. Д. – възложител), както и имоти с идент.: 27231.20.68 (път IV клас – частна общинска собственост), 27231.21.16, 27231.4.30 и 27231.53.450 (пасища, мери, полски път и земи по § 4 – частна общинска собственост), а сервитутът и трасето на водопровода засяга имоти с идент.: 27231.20.68 (път IV клас – общинска собственост).
	Така одобрения с Решение № 270 по Протокол № 12 от 31.07.2020 г. на Общински съвет Б. и влязъл в сила ПУП-ПП за външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. осигурява възможност на собствениците на имоти с идент.: 27231.38.57, 27231.38.58 и 27231.38.59 за реализиране на инвестиционни инициативи, засягащи тяхната поземлена собственост. Това е така, защото съгласно чл. 2, ал. 4 от Наредба № 6 от 24.02.2014 г. за присъединяване на производители и клиенти на електрическа енергия към преносната или към разпределителните електрически мрежи проучването за присъединяване и издаването на становище за условията и начина на присъединяване се извършва след представяне на валидна виза за проектиране или влязъл в сила ПУП, когато издаването им е задължително съгласно разпоредбите на ЗУТ. Предварителният договор за присъединяване се сключва преди изготвянето на инвестиционния проект за изграждане или преустройство на присъединявания обект, а съгласно ал. 5 договорът за присъединяване се сключва след одобряването на инвестиционния проект и издаване на разрешение за строеж за изграждане или преустройство на присъединявания обект, когато издаването им е задължително съгласно разпоредбите на ЗУТ. С Наредба № 4 от 14.09.2004 г. за условията и реда за присъединяване на потребителите и за ползване на водоснабдителните и канализационните системи се определят условията, техническите изисквания и редът за присъединяване на недвижимите имоти и потребителите към водоснабдителни и канализационни мрежи и съоръжения, редът за сключване на договорите за присъединяване, както и условията и редът за ползване на водоснабдителните и канализационните системи. Независимо от обстоятелството, че заявление с вх.№ АП-0120А-68/02.11.2018 г. до кмета на Община Б., с което е поискано разрешаване изработване на ПУП-ПП за трасета на външно електрозахранване и площадков водопровод до имот с идент. 27231.38.59, м.“Марулево“ по КК на с.Е., община Б. е подадено от С. Т. Д., като собственик на имот с идент. 27231.38.59, то одобрения и влязъл в сила ПУП-ПП за външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. също така ползва имот с идент. 27231.38.57, както и имот с идент. 27231.38.58.
	Обстоятелството, че С. К. С. и съпругът й Бисер Стойчев са съсобственици с Л. М. Р. на поземлен имот с идент. 27231.38.57, налага извода за наличие на частен интерес и на Бисер Стойчев, и на свързаното с него лице – неговата съпруга, като съсобственици на посочения имот, при гласуването на Решение № 43 по Протокол № 2 от 31.01.2020 г. и на Решение № 270 по Протокол № 12 от 31.07.2020 г. на Общински съвет Б. Това е така, защото с разрешаването и одобряването на ПУП-ПП за трасета на външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б. се осигурява възможност за присъединяването на имот 27231.38.57., както към електропреносната, така също и към водопреносната мрежи по реда и при условията на Наредба № 6 от 24.02.2014 г. и Наредба № 4 от 14.09.2004 г. Това от своя страна потенциално води и до увеличаване стойността на имота. Независимо, че като съсобственици на имот с идент. 27231.38.57 С. С.и съпругът й Бисер Стойчев, нямат сключен към 04.06.2021 г. предварителен договор за присъединяване към разпределителната електрическа мрежа на „ЧЕЗ Разпределение България“ ЕАД, както и към 02.06.2021 г., сключен такъв с „Водоснабдяване и канализация“ ЕООД гр.Б., това не изключва възможността за сключване на такива на един по-късен етап. Също така инициативата за изработването на ПУП-ПП за Обект: „Кабелна линия за НН – Външно ел. захранване за обект „Жилищна сграда“ в имот с № 038053, м.“М.“ в з-ще с.Ел. по заявление с вх.№ АП-0120А-6/10.02.2017 г. е на собствениците на имотите, като един от заявителите е й С. К. С.. Видно от Регистър на имотите през които преминава трасето на кабелната линия и сервитута по така изработения парцеларен план е, че трасето ползва и съсобствения им имот с идент. 27231.38.57, придобит след сключения брак между С. и Бисер Стойчеви, в режим на съпружеска имуществена общност. Изводът за наличие на частен интерес се обуславя и от образувано по жалба на С. К. С. пред Административен съд – Б. адм.д. № 20187030700840 по описа за 2018 г. срещу Решение № 284 по Протокол № 12 от 28.09.2018 г. на Общински съвет Б. В своята съвкупност горните обстоятелства налагат извода за наличие на частен интерес по смисъла на чл. 53 от ЗПКОНПИ, както на лицето, заемащо висша публична длъжност Бисер Стойчев, така и за свързаното с него лице и негова съпруга – С. К. С., при разрешаване на изработването и одобряването от Общински съвет Б.  на ПУП-ПП за външно електрозахранване и площадков водопровод в землището на м.“М.“ по КК на с.Е., община Б., което би могло да повлияе върху безпристрастното и обективно изпълнение на правомощията и задълженията му по служба.
	Като е гласувал Решение № 43 по Протокол № 2 от 31.01.2020 г. и Решение № 270 по Протокол № 12 от 31.07.2020 г. на Общински съвет Б., Бисер Стойчев, в качеството му на общински съветник в Общински съвет Б. и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ е извършил нарушение на разпоредбата на чл. 56 от ЗПКОНПИ, според която лице заемащо висша публична длъжност, няма право при изпълнение на задълженията си да гласува в частен интерес. В резултат на извършеното нарушение е реализирана нематериална облага по смисъла на чл. 54 от ЗПКОНПИ,  изразяваща се в помощ, глас и подкрепа за себе си и за свързаното лице, при разрешаване на изработването и одобряването на ПУП-ПП за външно електрозахранване и площадков водопровод до имот с идент. 27231.38.59, м.“М.“ по КК на с.Е., община Б.
	Нарушението на забраната по чл. 56 от ЗПКОНПИ е извършено чрез действия на 31.01.2020 г. и на 31.07.2020 г. в гр.Б.	
	Съгласно разпоредбата на чл. 63, ал. 1 от ЗПКОНПИ когато лице, заемащо висша публична длъжност, има частен интерес, то е длъжно до си направи самоотвод от изпълнението на конкретно правомощие или задължение по служба, като уведоми органа по избора или назначаването, което Бисер Стойчев, в качеството си на общински съветник не е извършил.
	Установеното от Комисията нарушение на чл. 56 от ЗПКОНПИ, налага реализиране на предвидените санкционни последици, наложени при преценка характера и тежестта на нарушението, личността на нарушителя и общественото въздействие на нарушението, както и отнемане по чл. 81 от ЗПКОНПИ.
	На основание чл. 81, ал. 1 от ЗПКОНПИ и във връзка с писмо на кмета на Община Б., вх.№ ЦУ01-7212/12.04.2021 г. на КПКОНПИ, на отнемане в полза на държавата подлежи сума в общ размер на 53.08 лв. (петдесет и три лева и осем стотинки), представляваща полученото от Бисер Стойчев нетно дневно възнаграждение на 31.01.2020 г. и на 31.07.2020 г., датите на които същият е гласувал Решение № 43 по Протокол № 2 от 31.01.2020 г. и на Решение № 270 по Протокол № 12 от 31.07.2020 г. на Общински съвет Б.
	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 и ал. 2 от ЗПКОНПИ, във връзка с чл. 171, ал. 1 от ЗПКОНПИ и чл. 81, ал. 1 от ЗПКОНПИ,

РЕШИ:

	УСТАНОВЯВА конфликт на интереси по отношение на Бисер Стойчев с ЕГН **********, общински съветник в Общински съвет Б. и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 43 по Протокол № 2 от 31.01.2020 г. и на Решение № 270 по Протокол № 12 от 31.07.2020 г. на Общински съвет Б., в нарушение на разпоредбата на чл. 56 от ЗПКОНПИ.
	НАЛАГА: глоба в размер на 5000 (пет хиляди) лв. на Бисер Стойчев с ЕГН **********, с постоянен адрес в гр.Б., ул. „**********“ № 67, на основание чл. 171, ал. 1 от ЗПКОНПИ за осъществен конфликт на интереси по чл. 52 от ЗПКОНПИ, за нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Благоевград и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, на основание чл. 171, ал. 1 от ЗПКОНПИ.
	ОТНЕМА: в полза на държавата от Бисер Стойчев с ЕГН **********, с постоянен адрес в гр.Б., ул. „**********“ № 67, сума в размер на: 53.08 лв. (петдесет и три лева и осем стотинки), представляваща нетното дневно възнаграждение за датите на гласуване на Решение № 43 по Протокол № 2 от 31.01.2020 г. и на Решение № 270 по Протокол № 12 от 31.07.2020 г. на Общински съвет Б., получено от деянието, породило конфликт на интереси, на основание чл. 81, ал. 1 от ЗПКОНПИ.
	Сумата, посочена в настоящото решение, в размер на 5 053.08 лв. (пет хиляди петдесет и три лева и осем стотинки), следва да се преведе по банкова сметка на КПКОНПИ:
Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество
На основание чл. 74, ал. 3 от ЗПКОНПИ, в седемдневен срок, считано от датата на уведомяване за решението, можете да заплатите доброволно сумата от 5 053.08 лв. (пет хиляди петдесет и три лева и осем стотинки) по горепосочената банкова сметка.
На основание чл. 76, ал. 1 от ЗПКОНПИ, решението може да се оспори от заинтересованото лице пред Административен съд Благоевград, по реда на Административнопроцесуалния кодекс, в 14-дневен срок от съобщаването му.
	Препис от решението да се изпрати на Бисер Стойчев – общински съветник в Общински съвет Б., на основание чл.75, т. 1 от ЗПКОНПИ.




	КОМИСИЯ:

		ПРЕДСЕДАТЕЛ:………………….……….……/СОТИР ЦАЦАРОВ/

ЗАМЕСТНИК-ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………..…..../ АНТОАНЕТА ЦОНКОВА/

ЧЛЕН:…………………………………….……..../СИЛВИЯ КЪДРЕВА/

